Αρχικά, ο ιατρός θα ζητήσει το εκτενές ιατρικό ιστορικό του ατόμου, καθώς και ενημέρωση για οποιαδήποτε φαρμακευτική αγωγή αυτό λαμβάνει. Κατόπιν, συνήθως διεξάγεται μια πυελική εξέταση, ώστε ο ιατρός να έχει μια πρώτη εκτίμηση της κατάστασης, και στην συνέχεια ανάλογα με τα συμπτώματα του ασθενούς, μπορεί να διεξαχθεί:
Τεστ ΠΑΠ, στο οποίο θα ελεγχθεί η πιθανότητα λοίμωξης ή καρκίνου στον τράχηλο της μήτρας.
Ανάλυση αίματος, στην οποία θα ελεγχθεί η πήξη του αίματος, η λειτουργία του θυρεοειδή αδένα, καθώς και η περίπτωση αναιμίας.
Υπερηχογράφημα κάτω κοιλίας
Βιοψία ενδομητρίου, κατά την οποία λαμβάνεται δείγμα ιστού από το εσωτερικό της μήτρας για αναλύσεις.
Υστεροσκόπηση, κατά την οποία ο ιατρός θα εισάγει μια κάμερα για να δει το εσωτερικό της μήτρας και έχει την δυνατότητα να αφαιρέσει πιθανούς πολύποδες.
Υδροϋπερηχογράφημα, κατά το οποίο ο ιατρός εισάγει υγρό στην μήτρα με σκοπό να επιτύχει καλύτερη απεικόνιση και να ελέγξει για τυχόν όγκους σε αυτήν.
Τεστ εγκυμοσύνης